
Text rozhodnutia
Súd: Krajský súd Prešov Spisová značka: 6Scud/1/2016 Identifikačné číslo súdneho spisu: 8016200330 Dátum vydania rozhodnutia: 09. 06. 2016 Meno a priezvisko sudcu, VSÚ: JUDr. Eva Sláviková ECLI: ECLI:SK:KSPO:2016:8016200330.2 Uznesenie Krajský súd v Prešove v právnej veci navrhovateľa Vysokej školy ekonomickej v Prahe so sídlom Nám. W. Churchilla 1938/4, Praha, Česká republika, proti odporkyni D. S., bytom v G., P. XXXX/XX, o vykonateľnosť rozhodnutí cudzích správnych orgánov takto r o z h o d o l : Konanie z a s t a v u j e . Žiaden z účastníkov n e m á právo na náhradu trov konania. o d ô v o d n e n i e : E. zo dňa XX.X.XXXX požiadal navrhovateľ o vydanie rozhodnutia o vykonateľnosti cudzieho správneho rozhodnutia v S. republike v zmysle § 250w až § 250y zákona č. č. XX/XXXX Zb. F. súdneho poriadku (ďalej len O.s.p.), a to rozhodnutia č.j. XXXX/SP-EF/FX/XXXX zo dňa X.X.XXXX, právoplatného dňa XX.XX.XXXX, ktorým bola odporkyni uložená povinnosť uhradiť poplatok za dlhšiu dobu štúdia na vysokej škole v zmysle § 58 ods. X zákona č. 111/1998 Sb. o vysokých školách v sume 34 500 Kč (1 276,55 EUR). Podaním doručeným tunajšiemu súdu dňa 30.5.2016 odporkyňa oznámila súdu, že z jej strany došlo dňa 17.5.2016 k úhrade celej dlžnej sumy. Podaním zo dňa 20.5.2016 navrhovateľ vzal späť návrh na rozhodnutie o vykonateľnosti rozhodnutia cudzieho správneho orgánu s tým, že zo strany odporkyne došlo k úhrade poplatku, ktorý bol určený predmetným rozhodnutím a dôvod na uznanie rozhodnutia preto dopadol. Podľa § 244 ods. 5 O.s.p., prvá veta, súdy v správnom súdnictve konajú o ochrane pred nezákonným zásahom orgánu verejnej správy a o vykonateľnosti rozhodnutí cudzích správnych orgánov. Podľa § 250w ods. 1 O.s.p. ak medzinárodná zmluva, ktorou je Slovenská republika viazaná, obsahuje záväzok vykonávať rozhodnutia cudzích správnych orgánov a rozhodnutia cudzích súdov vo veciach, o ktorých rozhodujú správne orgány, možno nariadiť výkon cudzieho správneho rozhodnutia, len ak krajský súd na návrh osoby, o ktorej právo v cudzom správnom rozhodnutí ide, rozhodol, že cudzie správne rozhodnutie je vykonateľné. Keďže šiesta hlava piatej časti O.s.p. neobsahuje osobitné ustanovenia o postupe súdu v prípade späťvzatia návrhu, bolo potrebné konanie zastaviť podľa § 250d ods. 3 O.s.p. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Vzhľadom na podanie navrhovateľa zo dňa 20.05.2016 súd v súlade s postupom podľa § 250d ods. 3 O.s.p. rozhodol tak, ako je uvedené vo výrokovej časti uznesenia. O náhrade trov konania súd rozhodol podľa § 146 ods. 1 písm. c/ v spojení s § 246c O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu je prípustné odvolanie v lehote 15 dní odo dňa doručenia na Najvyšší súd Slovenskej republiky v Bratislave prostredníctvom Krajského súdu v Prešove, a to písomne v dvoch vyhotoveniach. V odvolaní sa má popri všeobecných náležitostiach(§42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha, teda ako navrhuje, aby vo veci rozhodol odvolací súd.

